**Харолд 211019**

**Құдай берген сыйды пайдалана бастаңыз**

 Бау-бақша ісімен айналысуды Құдайдан артық ешкім білмейді. Өйткені, Ол жер бетіндегі ең бірінші бақты, Эдем бағын Өзі орналыстырған еді. Ол ботаника ғылымын жақсы біледі, өйткені бұны Оның Өзі «ойлап шығарған еді». Құдай біздің әлемге ұлғайтқыш әйнекпен қарауды қажет ететін кішкентай шөл гүлдерінен бастап, гүлдері он метр биіктікте өсетін алып гүлдерге дейін барлық өсімдіктерді орналастырды.

 Иса жерде болғанда, Ол рухани шындықтарды түсіндіру үшін табиғаттан мысалдар келтірді. Иса дала қызғалдақтардың әдемілігін көрсетті. (Матай 6:28). Ол: “Мен «бұтамын», ал сендер «сабақтарымсыңдар»”,— деді (Жохан 15:5). Ол бізге Ізгі хабардың қалай таралатынын үйрету үшін егінші туралы астарлы әңгімені пайдаланды (Матай 13:18).

 Бірақ сіз осы жер бетіндегі Құдайдың ең сүйікті бағының бір бөлігісіз, оған осы планетада тұратын барлық адамдар кіреді - 8 миллиардқа жуық гүл - әрқайсысы ерекше. Иә, сіз Құдай Өз даңқын шығару үшін жаратқан әдемі гүлсіз. Кейбір адамдар Құдайдың даңқын шығару үшін ортаға қойылған керемет орхидея гүлдері. Олар көп адамдарға көрініп, адамдар оларға көп көңіл бөледі. Басқалары - Швейцариялық Эдельвейс сияқты альпі гүлдері, олар тек тауларда гүлдейді, оларды Құдайдан басқа, аз-ақ адам көреді, бірақ олар да Құдайдың даңқын шығарады. Сіз азап шеккен кезіңізде шыдамды болғаныңызды ешкім байқамайтын жерде жалғыз өмір сүруіңіз мүмкін. Бірақ Құдай әрдайым сіздің қасыңызда болып, сіздің барлық істеріңізді көріп, байқайды. Бәлкім, сіз, сізді ренжіткен көршіңізге қайырымды болуыңызды ешкім байқамайтын сияқты болып көрінетін шығар. Бірақ Құдай біледі!

 Сіздің бойыңызда қандай сый болса да, жетекшілік қызметте болсаңыз да, ешкім байқамайтын бір бұрышта қызмет етсеңіз де, Құдай сізді отырғызған жерде гүлдеңіз және Ол сізді Өзінің даңқын шығарып, басқа адамдарға әсер ету үшін қолданады деп кепілдік беремін.